INFORMÁCIA O VEREJNOM PREROKOVANÍ

v zmysle § 11 zákona o posudzovaní vplyvov na životné prostredie č. 24/2006 Z. z. v znení neskorších predpisov

Bratislavský samosprávny kraj (BSK) vypracoval strategický dokument **„Plán udržateľnej mobility Bratislavského samosprávneho kraja“.**

Plán udržateľnej mobility Bratislavského samosprávneho kraja podlieha posudzovaniu vplyvov strategického dokumentu na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní“), nakoľko svojím charakterom spĺňa definíciu strategického dokumentu podľa § 3 písm. d) tohto zákona a predmetu konania podľa § 4 ods. 1 tohto zákona.

Bratislavský samosprávny kraj informuje verejnosť, že verejné prerokovanie predmetného strategického dokumentu sa uskutoční dňa 09.10.2020 o 9,00 hod. na Úrade Bratislavského samosprávneho kraja, Sabinovská 16, Veľká rokovacia miestnosť na prízemí. Z dôvodu zabezpečenia protiepidemiologických opatrení spojených s ochorením COVID-19 Vás v prípade záujmu o účasť na verejnom prerokovaní prosíme o registráciou na emailovej adrese: marek.horvath@region-bsk.sk.